Solat Sunat Qudum

Sembahyang sunat Qudum ialah sembahyang sunat yang dilakukan sebaik sahaja seseorang yang bermusafir itu tiba ditempat yang dituju. Adapun sembahyang ini dilakukan sebanyak dua raka'at. 

Cara melaksanakannya 

1. Lafaz dan niatnya ialah seperti berikut: 
  Ushalli sunnatal quduumi rak'ataini lillahita'ala 

Ertinya:" Sahaja aku sembahyang sunt Qudum dua raka'at kerana Allah ta'ala 

2. Bacaan surah selepas Fatihah: 
    Raka'at pertama: Surah Al-Kafiruun 
    Raka'at kedua: Surah Al-Ikhlas. 

3. Selepas selesai mengerjakan sembahyang, maka bacalah doa seperti berikut: 
  A'uuzu bikalimaa tillaahit taammaatil latii laa yujaawizuhunna barrun walaa faajirun min syarrimaa khalaq. Allahumma a'thinaa khaira haazal manzili wakhairwamaa fiih, wakfinaa syarrahu wasyarramaa fiih. Rabbi anzilnii munzalan mubaarakan wa-anta khairul munziliin. 

  

Ertinya:"Aku berlindung dengan kalimah-kalimah Allah yang sempurna, yang tidak dapat dilampaui oleh orang yang baik mahupun orang yang jahat dengan segala kejahatannya. Ya Allah berilah kami kebaikan ditempat ini dan kebaikan yang ada didalamnya dan selamatkan kami daripada keburukannya. Wahai Tuhanku, turunkanlah kami disini dengan keberkatan, Engkaulah sebaik-baik yang menurunkan." 

 http://ensiklopediamuslim.blogspot.com/2008/12/solat-kudum.html
 http://hafieyza.tripod.com/qudum.html

Solat sunat